Jirži Hudlers

Jirži Hudlers (; dzimis  Olomoucā) ir bijušais čehu hokejists, spēlē kreisās malas uzbrucēja pozīcijā, Čehijas hokeja izlases dalībnieks.

 Spēlētāja karjera 
Savu spēlētāja karjeru Hudlers uzsāka Čehijas pilsētā Vsetīnā. Pirmās spēles Čehijas Ekstralīgas klubā HK Vsetīna Jirži aizvadīja 1999.—2000. sezonā. 2001.—02. sezonā, būdams 18 gadus vecs, Hudlers sezonu noslēdza gūstot 46 punktus 46 spēlēs, kas lika viņu ievērot arī ārpus Čehija, un 2002. gada NHL draftā viņu ar kopējo 58. numuru izvēlējās Detroitas "Red Wings". Nākamajā sezonā viņš palika Čehijā, daļu sezonas aizvadot arī Krievijas Superlīgas klubā Kazaņas "Ak Bars", taču 2003. gada vasarā Hudlers devās uz Ziemeļameriku.

2003.—04. sezonā Hudlers debitēja NHL, Detroitas kluba rindās aizvadot 12 spēles. Vēl nākamo sezonu pēc 2004.—05. sezonas NHL lokauta viņš turpināja pamatā spēlēt AHL, taču 2006.—07. sezonā Hudlers beidzot nostiprinājās "Red Wings" sastāvā. 2008. gadā, izslēgšanas kārtā atzīmējoties ar 14 punktiem, Hudlers pielika savu roku Detroitas triumfā, izcīnot Stenlija kausu. 2008.—09. sezonu Hudlers turpināja uzlabot savus statistikas rādītājus, sezonu noslēdzot ar 57 punktiem. 2009. gadā Detroitas klubam pietrūka vien pavisam nedaudz, lai aizstāvētu iepriekšējā sezonā izcīnīto Stenlija kausu, vienīgi finālsērijā piekāpjoties Pitsburgas "Penguins" vienībai.

2009. gada vasarā kļūstot par ierobežoto brīvo aģentu, Hudlers noslēdza divu gadu līgumu par 10 miljoniem ASV dolāru ar Kontinentālās hokeja līgas klubu Maskavas "Dinamo".  ASV Hokeja federācija iesniedza apelāciju IIHF, norādot, ka Hudlera līgums ar "Red Wings" vēl nebija beidzies.  2009. gada 9. septembrī IIHF apelāciju visbeidzot noraidīja, atļaujot Hudleram spēlēt KHL.

Kontinentālajā hokeja līgā Hudlers aizvadīja veiksmīgu sezonu, noslēdzot to kā līgas astotais rezultatīvākais spēlētājs. 2010. gada 30. janvārī Jirži spēlēja arī 2010. gada Kontinentālās hokeja līgas Zvaigžņu spēlē. Pēc vienas KHL aizvadītas sezonas, 2010. gada 18. aprīlī Hudlers no Maskavas "Dinamo" rindām tika atlaists. Vien astoņas dienas vēlāk viņš atgriezās "Red Wings" rindās.

2012. gada vasarā Hudlers noslēdza četru gadu līgumu ar Kalgari "Flames" vienību. 2015. gadā ieguva Lēdijas Bingas balvu. Nākamās sezonas otrajā pusē tika aizmainīts uz Floridas "Panthers". 2016. gada augustā noslēdza viena gada līgumu ar Dalasas "Stars".

 Spēlētāja statistika 
 Klubu statistika 
     Regulārā sezona   Izslēgšanas spēles Sezona  Klubs  Līga                     1999—00 HK Vsetīna Čehija 2 0 1 1 4 — — — — — 2000—01 HK Vsetīna Čehija 22 1 4 5 10 — — — — — 2000—01 Havīržovas "Panthers" Čehija 15 5 1 6 12 — — — — — 2001—02 HK Vsetīna Čehija 46 15 31 46 54 — — — — — 2002—03 HK Vsetīna Čehija 30 19 27 46 23 — — — — — 2002—03 Kazaņas "Ak Bars" Krievija 11 1 5 6 12 1 0 0 0 0 2003—04 Detroitas "Red Wings" NHL 12 1 2 3 10 — — — — — 2003—04 Grandrepidsas "Griffins" AHL 57 17 32 49 46 4 1 5 6 2 2004—05 Grandrepidsas "Griffins" AHL 52 12 22 32 10 — — — — — 2004—05 HK Vsetīna Čehija 7 5 2 7 10 — — — — — 2005—06 Detroitas "Red Wings" NHL 4 0 0 0 2 — — — — — 2005—06 Grandrepidsas "Griffins" AHL 76 36 60 96 56 16 6 16 22 20 2006—07 Detroitas "Red Wings" NHL 76 15 10 25 36 6 0 2 2 4 2007—08 Detroitas "Red Wings" NHL 81 13 29 42 26 22 5 9 14 14 2008—09 Detroitas "Red Wings" NHL 82 23 34 57 16 23 4 8 12 6 2009—10 Maskavas "Dinamo" KHL 81 13 29 42 26 22 5 9 14 14 2010—11 Detroitas "Red Wings" NHL 73 10 27 37 28 4 1 2 3 0 2011—12 Detroitas "Red Wings" NHL 81 25 25 50 42 5 2 0 2 4 2012—13 Prāgas "Lev" KHL 4 0 1 1 2 — — — — — 2012—13 Tršinecas "Oceláři" Čehija 4 3 2 5 4 — — — — — 2012—13 Kalgari "Flames" NHL 42 10 17 27 22 — — — — — 2013—14 Kalgari "Flames" NHL 75 17 37 54 16 — — — — — 2014—15 Kalgari "Flames" NHL 78 31 45 76 14 11 4 4 8 2 NHL kopā 676 161 256 417 239 77 16 25 41 36 KHL kopā 58 19 36 55 20 4 0 1 1 4

 Izlases statistika 
 Gads  Izlase  Turnīrs           2003 Čehija PČ 9 2 4 6 2 2013 Čehija PČ 8 4 1 5 6 2014 Čehija PČ 10 1 3 4 8 Izlasē kopā 27 7 8 15 16

 Atsauces 

 Ārējās saites 

Kategorija:1984. gadā dzimušie
Kategorija:Čehijas hokejisti
Kategorija:Kazaņas "Ak Bars" spēlētāji
Kategorija:Detroitas "Red Wings" spēlētāji
Kategorija:Maskavas "Dinamo" spēlētāji
Kategorija:Prāgas "Lev" spēlētāji
Kategorija:Kalgari "Flames" spēlētāji
Kategorija:Floridas "Panthers" spēlētāji
Kategorija:Dalasas "Stars" spēlētāji
Kategorija:Stenlija kausa ieguvēji
Kategorija:Čehijas Ekstralīgas čempioni
Kategorija:Olomoucas apgabalā dzimušie